**OBAVIJEST PRAVNIM I FIZIČKIM OSOBAMA**

**POSTUPAK IZDAVANJA RJEŠENJA ZA DOBIVANJE OVLAŠTENJA ZA OBAVLJANJE POSTUPKA/POSLOVA RAZVRSTAVANJA I OZNAČIVANJA TRUPOVA**

1. **Upute za pravne osobe (potencijalne ovlaštenike razvrstavanja)**
   1. Zahtjev/dopis se podnosi Ministarstvu poljoprivrede, Upravi za stočarstvo i sigurnost hrane, na adresu Ulica grada Vukovara 78, 10 000 Zagreb

* Zahtjev se podnosi za trupove onih životinja za koje pravna osoba ima prethodno izdanu akreditaciju

Uz zahtjev je potrebno podnijeti:

1. važeću potvrdu o akreditaciji prema normi HRN EN ISO/IEC 17020 za nadzorno tijelo vrste A za obavljanje poslova razvrstavanja i označivanja trupova izdanu od strane Hrvatske akreditacijske agencije
2. dokaz da pravna osoba koja podnosi zahtjev u radnom odnosu ima najmanje tri ovlaštena klasifikatora kako je propisano člankom 45. Zakona o poljoprivredi (Narodne novine, broj 118/2018)
3. Upravnu pristojbu u iznosu od 35,00 kuna

U postupku rješavanja, utvrđujući sve potrebne činjenice Ministarstvo poljoprivrede izdaje rješenje o ovlašćivanju za provedbu postupka razvrstavanja i označivanja trupova.

**NAPOMENA:**

**Ovlaštenik razvrstavanja dužan je Ministarstvu redovito dostavljati sve promjene po njihovom nastanku, a osobito one navedene u točki 1.1. a) i b), najkasnije u roku od 15 dana od njihovog nastanka.**

* 1. Pravna osoba može u sklopu podnošenja Zahtjeva za izdavanje rješenja za ovlaštenje za provedbu postupka razvrstavanja i označivanja trupova podnijeti i Zahtjev za izdavanjem rješenja za ovlaštenje osposobljenih klasifikatora za obavljanje poslova razvrstavanja i označivanja trupova. U tom slučaju potrebno je dodatno dostaviti i dokaze iz točke 2.1. a) i b).

**2. Upute za fizičke osobe (osposobljene klasifikatore)**

2.1. Zahtjev/dopis se podnosi Ministarstvu poljoprivrede, Upravi za stočarstvo i sigurnost hrane, na adresu Ulica grada Vukovara 78. 10 000 Zagreb

Uz zahtjev je potrebno podnijeti:

1. dokaz da fizička osoba koja podnosi zahtjev ima najmanje IV. stupanj stručne spreme poljoprivrednog, veterinarskog ili prehrambeno-tehnološkog usmjerenja
2. dokaz da fizička osoba koja podnosi zahtjev ima potvrdu o uspješno završenom programu osposobljavanja za klasifikatore kako je propisano člankom 45. Zakona o poljoprivredi (Narodne novine, broj 118/2018)
3. Upravnu pristojbu u iznosu od 35,00 kuna

**3. Popis ovlaštenih provoditelja osposobljavanja klasifikatora nalazi se na mrežnim stranicama Ministarstva poljoprivrede**